Stories | Adoons boer vorentoe
My Leatherman word 'n draadstroper
Posted on April 15, 2011 by Adoonsie
Ek was nog altyd 'n man vir 'gadgets'. Ek vrek oor goeters met knoppies en oor 'multi-tools' soos die leatherman op die foto hier langsaan.
Met my Leatherman wat altyd aan my gordel is het ek al baie goed reg gemaak of uitmekaar uit gehaal om 'n fout te soek. Met 'n goeie 'multi-tool' is ek gereed om enige DIY taak aan te pak.
Omdat ek so 'n ekspert is deel ek dan ook graag met julle die stappe om jou Leatherman in 'n draadstroper (wirestripper) te verander. Hoewel ek hierdie tegniek persoonlik op 'n Leatherman getoets het kan dit ook met groot sukses op enige and 'multi-tool' of selfs 'n 'side cutter' gebruik word.
Kry gemaklik jou sit op die bed.
Kry die bedlampie se dubbel koor draad waar jy die skakelaar wil aanbring.
Kry jou Leatherman gereed. Maak hom oop sodat jy die tang/knipper kan gebruik
Neem die draad in jou linkerhand
Neem die Leatherman in jou regterhand
Kies die plek op die draad waar jy wil knip om die skakelaar aan te bring.
Skrou klip hard "BLIKSEM!!" en enige ander goeie krag woorde wat op daardie oomblik in jou brein inskiet.
Wag tot die sterretjies voor jou oë verdwyn.
Trek die duve uit jou hol uit waar hy in gesuig is van die skrik.
Staan van die vloer af op waar jy jou nou bevind.
Wag tot jou bene nie meer so heeltemaal wankelrig voel nie.
Val bo oor die bedlampie wat op die vloer lê terwyl jy garage toe sukkel om die krag te gaan aansit.
Paai die honde en vra die kinders om die kat te gaan soek.
Bring sommer by voorbaat die leer saam terug om die leatherman uit die plafon uit te trek waar hy punt eerste vassit.
Vra vir mamma omverskoning omdat jy so vreeslik lelik gepraat het.
Gaan haal die lugvervrisser om die erge swael rook reuk in die kamer te probeer verdoesel.
Maak 'n nota om volgende keer die kamer se dak lig aan te sit en die bedlampie wat die skakelaar moet kry uit te prop voor jy die draad knip.
Posted in Stories	/ 11 Kommentaar
Pappa wag vi jou….
Oom Herklaas Viljoen* was 'n goeie man. Goed vir sy mense en lief vir sy vrou en kinders. Oom Herklaas het geboer daar anderkant Bothaville. Oom Herklaas was bang vir niks. Wel, amper niks. Oom Herklaas was bang vir niks , behalwe vir tronk toe gaan. Vir een of ander rede wat die mense nooit kon verklaar nie , was Oom Herklaas dood bang vir tronk toe gaan. Skuldig of ontskuldig, maak nie saak nie. Natuurlik het die onlangse TV advertensies vir dronk bestuur glad nie nie gehelp nie. As daardie laaste man op die TV sê:"Pappa wag vi jou.", het Oom Herklaas so 'n benoude kyk in sy oë gekry en die kanaal verander.
Gepraat van dronkbestuur… Oom Herklaas het ook een groot passie in die lewe gehad. Rugby. Maar meer presies , die dorpspan se klub rugby. Self het hy nooit klub rugby gespeel nie, maar elke Saterdag as daar 'n wedstryd aan was , was Oom Herklaas daar. Vurig het hy op en af gehardloop langs die veld en die manne aangespoor of die ref beledig na gelang van wie voorgeloop het. En so , na elke wedstryd, het Oom Herklaas dan saam met die manne in die dorp se kroeg die oorwinning gaan vier of die verloor gaan verwerk. En dan sou Oom Herklaas laat in die aand die pad terug plaas toe aandurf in wat net beskryf kan word as 'n erg beskonke toestand.
So kom dat dit Oom Herklaas se vrou een Saterdag aand vir Dominee wakker bel. Eintlik was dit al vroeg Sondag oggend. Eers verwag Dominee die ergste , maar dan hoor hy dat Oom Herklaas weg is. Die familie het nou al almal gebel. Die kroegman beaam dat Oom Herklaas wel daar was , maar dat hy darem so net na middernag huiswaarts gekeer het. En geen van die boere langs die pad rapporteer dat hulle weet van 'n ongeluk , of dat Oom Herklaas daar by een van hulle kom aanklop het vir hulp nie. Hulle spreek af dat die familie van die plaas se kant af dorp toe sou ry om vir Oom Herklaas te soek , terwyl Dominee van die dorp se kant af plaas toe sou ry om te kyk of hy nie vir Oom Herklaas kan opspoor nie.
Dit is toe ook Dominee wat Oom Herklaas se bakkie vind waar hy netjies langs die pad afgetrek staan net duskant Albert Le Roux** se plaas opstal, met Oom Herklaas nog steeds agter die stuur. Oom Herklaas sit en tuur so in die verte in , en Dominee klim maar aan die passasiers kant in om te hoor wat die moeilikheid is.
"En nou , Oom Herklaas?", vra Dominee
"Kyk daaaar." seg Oom Herklaas terwyl hy in die verte in beduie. Dominee kyk, maar hy sien niks buitengewoon nie.
"Waar , Oom Herklaas ?" vra Dominee terwyl hy ook nou stip in die donker in tuur om te sien waarna Oom Herklaas wys.
"Daar man, kyk daar sit die bliksem" seg Oom Herklaas. Dominee kyk , maar hy sien nie die bliksem nie.
"Nee Oom Herklaas, ek is jammer, maar ek sien nie die bliksem nie." waag Dominee nou ook maar die groot woord oor sy lippe.
"Kyk dominee, daar met die blou lig." Dominee kyk , maar al wat hy sien is Albert Le Roux se ultraviolet gogga vanger se blou lig wat so tussen die takke deur flikker.
"Wie is daar by die blou lig Oom ?" vra Dominee.
"Die spietkop, man," seg Oom Herklaas, "Kyk daar, die bliksem wag vir my!"
** Ja ja – julle weet mos nou al , ook nie sy regte naam nie.
PS: Die storie is aan my vertel deur 'n dominee. Ek het hom so effens aangepas en verwerk.
Posted in Stories	/ 4 Kommentaar
Posted on Januarie 15, 2011 by Adoonsie
My (ex) vrou was 'n jeugpastoor by 'n kerk in Bloemfontein. Een van die kerke wat daar in die binnnedorp (city centre) hulle bediening gehad het. Saam met haar was daar 'n pastoor wat sy bediening meerendeels onder die ou mense gehad het.
So stap die pastoor een middag uit die kantoor uit om die draai na Star bakery toe om 'n wegneem etetjie te gaan koop. Nou bokant Star bakery was daar 'n paar woonstelle. Een van die woonstelle was gebruik deur 'n groepie prostitute wat in die area met hulle talente gewoeker het.
Soos wat Abel(nie sy regte naam) toe so om die hoek stap na Star bakery toe kom een van diè dames van voor af na hom aangestap. Sy steek vas en trek haar rok so op in 'n 'sexy pose' en wys vir Abel baie meer as net bobeen terwyl sy hom uitnooi om saam met haar sy midaag ete te kom geniet.
Die beste wat Abel se verskrikte brein by sy mond kan uit kry tewryl hy omdraai en weghol is om vir haar te sê :"Haai nee !! Los my!!! Ek is vannie kerk!!"